Depresi

Depresi adolah suatu kondisi medis barupo raso sadiah nan badampak negatif tahadok pikiran, tindakan, parasoan, jo kasihatan mental sasaorang. Kondisi depresi adolah rekasi normal samantaro tahadok paristiwa-paristiwa hiduik kayak kahilangan urang tacinto. Depresi iyoloh dapek marupoan gejala dari sabuah panyakik fisik jo efek sampiang dari panggunoan ubek dan parawatan medis tatantu.  Dalam kaitannyo jo gangguan-gangguan mental nan lain, depresi dapek juo manjadi gajalo dari gangguan kajiwaan takah  gangguan depresi mayor dan distimia.

Sacaro galobal, diparkiroan 264 juta urang takanai depresi. 1% labiah banyak padusi nan kanai daripado laki-laki. 

Sasaorang dalam kondisi depresi umumnyo mangalami parasoan sadiah, cameh, atau kosong; mereka juo candaruang maraso tajebak dalam kondisi nan indak ado harapan, indak ado partolongan, panuah panolakan, atau parasoan indak baharago. Gajalo-gajalo nan lain yang mungkin muncul adolah parasoan basalah, mudah tasingguang, atau kamarahan. Labiah lanjuik, individu nan mangalami depresi dapek juo maraso malu atau gelisah. 

Salain parubahan suasano hati, individu jo gajalo depresi candaruang kahilangan minaik untuak malakukan aktivitas-aktivitas nan sabalumnyo inyo anggap manyanangkan; kahilangan nafsu makan atau sabaliaknyo, makan jo porsi nan balabiah. Penderita juo maraso kasulitan untuak bakonsentrasi, mangingek detail-detail umum, mambuek kaputusan, ataupun mangalami kasulitan dalam bahubungan jo urang lain. Pengalaman-pengalaman ko dapek jo mandorong individu untuak mancubo  bunuah diri.

Gajalo imsomnia, hipersomnia, kalitakan, kasakikan, gangguan pencernaan, jo stamina nan manurun jo acok disobokan pado individu dalam kondisi depresi.

Faktor panyabab. 
Panyabab suatu kondisi depresi maliputi:

 Faktor organobiologis karano indak ado kasaimbangan neurotransmiter di utak tarutamo serotonin
 Faktor psikologis karano takanan baban psikis, dampak pambalajaranparilaku tahadok suatu situasi sosial
 Faktor sosio-lingkungan misalnyo karano kahilangan pasangan hiduik, kahilangan karajo, paska bancano, dampak situasi kahidupan sahri-hari lainnyo.

Manuruik Diagnostic and Statistical Manual IV-Text Revision (DSM IV-TR) (American Psychiatric Assosiation,2000), sasaorang mandarito gangguan depresi jika:
A. Limo (atau labiah) gajalo di bawah talah ado salamo pariode duo minggu dan parubahan dari keadaan biaso sasaorang; sakurangnyo salah satu gajalo harus (1) emosi depresi atau (2) kahilangan minaik atau kamampuan manikmati sasuatu.

 Kaadaan emosi depresi/tatakan sabagian gadang wakatu dalam sahari, hampia satiok  hari, nan ditandoi dek laporan subjektif (misal: raso sadiah atau hampa) atau pangamatan urang lain (misal: taliek sarupo nio manangih)
 Kahilangan minat atau raso nikmat tahadok sadalahnyo, atau hampia sadalah kagiatan sabagian gadang wakatu dalam sahari, hampia satiok hari (ditandoan dek laporan subjektif atau pengamatan urang lain)
 Hilangnyo barak badan yang signifikan katiko indak mangarajoan diet atau batambahnyo barek badan sacaro signifikan (misal: parubahan barek badan labiah dari 5% barek badan sabalumnyo dalam sabulan)
 Insomnia atau hipersomnia hampia satiok hari.
 Kagalisahan atau katalambatan psikomotor hampia satiok hari (dapek dicaliak dek urang lain, indak hanyo parasaan subjektif akan kagalisahan atau maraso lambek)
 Perasaan latiah atau kahilangan kakuatan hampia satiok hari
 Perasaan indak baharago atau parasoan basalah yang balabiahan atau indak wajar (bisa marupoan delusi), dan maanggap bahwa sumber dari satiok masalah adolah dirinyo
 Bakurangnyo kamampuan untuak bapikia

Referensi 
6. "Mental helt" https://www.who.int/news-room/fact-sheets/detail/depression
Psikologi